**შეფასების სქემა**

**ანალიტიკური დოკუმენტი**

|  |  |
| --- | --- |
| შეფასების სქემის ძირითადი კომპონენტები  | max |
| 1 | **მუნიციპალიტეტში არსებული ვითარების შეფასება** | 10 |
| 2 | **მუნიციპალიტეტის საჭიროებების შეფასება- მეთოდოლოგია** | 10 |
| 3 | **პრიორიტეტული პრობლემის ანალიზი** | 14 |
| 4 | **საერთო კრიტერიუმები** | 6 |

 **40 ქულა**

**I კომპონენტი. მუნიციპალიტეტში არსებული ვითარების შეფასება**

***შეფასება ეყრდნობა დავალება I-სა და დავალება III-ის 3.1. პუნქტს***

**დავალება I. მოითხოვს საჯარო ინფორმაციასა და დოკუმენტაციის ანალიზზე დაყრდნობით მუნიციპალიტეტის დახასიათებას ( მუნიციპალიტეტის შესახებ საჯარო იინფორმაციის შეგროვება, აღწერა); 3.1 პუნქტი კი მოითხოვს კვლევით გამოვლენილი პრობლემების, გამოწვევების (და შესაძლებლობების) აღწერასა და ანალიზს.**

* დავალება I. მუნიციპალიტეტის სოციო-ეკონომიკური დახასიათება

აღწერეთ მუნიციპალიტეტის სოციალურ-ეკონომიკური გარემო შემდეგი მახასიათებლების გათვალისწინებით: დემოგრაფიული მდგომარეობა, დასაქმების მაჩვენებლები, ინფრასტრუქტურა, ბიუჯეტი, მუნიციპალური ქონება, სასოფლო - სამეურნეო სავარგულები, ეკონომიკური აქტივობა, განათლება, ჯანდაცვა, კულტურა,სპორტი

* **დავალება III. 3.1 მუნიციპალიტეტში არსებული ვითრების ზოგადი აღწერა**

აღწერეთ მუნიციპალიტეტში არსებული ვითარება. განმარტეთ რა პრობლემებისა და გამოწვევების წინაშე დგას მუნიციპალიტეტი. მუნიციპალიტეტში არსებული *პრობლემების* აღწერასთან ერთად მნიშვნელოვანია, მუნიციპალიტეტთან დაკავშირებული *თემის რესურსებისა და ძლიერი მხარეების წარმოჩენაც*. შეაფასეთ რამდენად არის გამოყენებული თემის კაპიტალი, მისი შესაძლებლობები და რესურსები მუნიციპალიტეტის განვითარებისთვის.

**შეფასება:**

**მაქსიმალური ქულა 10**

**მაქსიმალური ქულა** იწერება, თუ მოცემულია მუნიციპლიტეტში არსებული სოციო-ეკონომიკური ვითარების ზოგადი აღწერა. ამასთან, კვლევით მონაცემებზე დაყრდნობით წარმოდგენილია მუნიციპალიტეტში არსებული ვითარების გააზრებული და დამაჯერებელი ანალიზი.პასუხი მოიცავს, როგორც აღწერით, ასევე ანალიტიკურ ინფორმაციას:

* მუნიციპლიტეტის დახასიათება მოიცავს ყველა არსებით, ძირითად სოციო-ეკონომიკური მახასიათებელს. **სოციო-ეკონომიკურ მახასიათებლებზე დაყრდნობით** მოცემულია მუნიციპალიტეტში არსებული ვითარების აღწერა.
* **საჭიროებების ანალიზსა და** **კვლევით მონაცემებზე დაყრდნობით** მოცემულია  მუნიციპლიტეტში არსებული ვითარების გააზრებული, დამაჯერებელი ანალიზი. გამოკვეთილია მწვავე, პრიორიტეტული პრობლემები; ჩანს კავშირი **ემპირულ მონაცემებსა და დასკვნებს** შორის. პასუხი გამყარებულია კვლევით მოპოვებული ინფორმაციით, ლოგიკური არგუმენტებით, დამაჯერებელი და ადეკვატური მსჯელობით. პრობლემების აღწერასთან ერთად წარმოჩენილია მუნიციპალიტეტთან დაკავშირებული თემის რესურსები და ძლიერი მხარეები.

**მინიმალური (0) ქულა** იწერება, თუ დავალების პირობა სწორად არ არის გააზრებული, ნაწერი არ შეესაბამება მოცემულ საკითხს. პასუხში ჩანს, რომ აპლიკანტს არ გააჩნია დავალების შესრულებისთვის საჭირო ცოდნა და უნარები; მოცემულია ბუნდოვანი არგუმენტები ან მსჯელობა არგუმენტაციის გარეშეა წარმოდგენილი.

**შეფასების კრიტერიუმები**

|  |  |  |  |
| --- | --- | --- | --- |
|  | კრიტერიუმები | განმარტება | მაქსიმალური ქულა |
| 1 | **ინფორმაცია მუნიციპალიტეტის შესახებ*****(დესკრიპრტული, აღწერითი ინფორმცია)*** | აღწერა მოიცავს მუნიციპალიტეტში არსებული ვითარების შეფასებისთვის **მნიშვნელოვან, საკვანძო** კომპონენტებს: *დემოგრაფიული მდგომარეობა, დასაქმების მაჩვენებლები, ინფრასტრუქტურა, ბიუჯეტი, მუნიციპალური ქონება, სასოფლო - სამეურნეო სავარგულები, ეკონომიკური აქტივობა, განათლება, ჯანდაცვა, კულტურა, სპორტი.*  | 2 |
| 2 | **მუნიციპალიტეტის****პრობლემების ანალიზი** *(****ანალიტიკური ინფორმაცია)*** | **კვლევით მონაცემების საფუძველზე** შეფასებულია მუნიციპალიტეტში არსებული ვითარება, **გამოკვეთილია გამოწვევები, რომელთა წინაშეც დგას მუნიციპლიტეტი და მუნიციპალიტეტის /** **თემის რესურსები და ძლიერი მხარეები.** წარმოდგენილია მუნიციპალიტეტში *არსებული პრობლემების და შესაძლებლობების* განზოგადებული, კომპლექსური შეფასება.   **(1). გამოწვევები, რომელთა წინაშეც დგას მუნიციპლიტეტი** *გამოკვეთილია ყველაზე მწვავე პრობლემები;* ***ცხადად ჩანს, კავშირი კვლევასა და დასკვნებს შორის*** *(რას ეფუძნება დასკვნა);* ***მსჯელობა გამყარებულია კვლევით მოპოვებული ინფორმაციითა და ლოგიკური არგუმენტებით.*** *პრობლემები დაჯგუფებული და კლასიფიცირებულია; გამოკვეთილია მიზეზ-შედეგობრივი კავშირები* (3 ქულა) **(2). მუნიციპალიტეტის /** **თემის რესურსები და ძლიერი მხარეები.** *მუნიციპალიტეტში არსებული ვითარება შეფასებული გაანალიზებულია მუნიციპალიტეტის / თემის რესურსებისა და ძლიერი მხარეების კონტექსტში (რამდენად არის გამოყენებული თემის რესურსები თემის ცხოვრების დონის გასაუმჯობესებლად).* *პასუხიდან ჩანს,* ***მუნიციპალიტეტის განვითარების პერსპექტივის ხედვა.*** *პასუხი გამყარებულია სათანდო არგუმენტებითა და დამაჯერებელი, ადეკვატური მსჯელობით.*  (3 ქულა)წარმოდგენილია **საილსუტრაციო მასალები (დანართი#2), რომლებიც წარმოაჩენს მოსახლეობის მოსაზრებების შესწავლის შედეგებს, კვლევის მიგნებებს (გრაფიკები,ცხრილები, ამონარიდები ფოკუს-ჯგუფიდან.. )**; (2 ქულა) | 8 |

კომპონენტი II. მუნიციპალიტეტის საჭიროებების შეფასება - მეთოდოლოგია

***შეფასება ეყრდნობა დავალება II-ს***

**დავალება II.აღწერეთ მუნიციპალიტეტის საჭიროებების შეფასებებისთვის თქვენს მიერ გამოყენებული მეთოდები.** **აღწერეთ *ვინ* იყო თქვენი კვლევის სამიზნე ჯგუფი/ჯგუფები და *რა* მეთოდებით მოიპოვეთ ინფორმაცია მუნიციპლიტეტში არსებული პრობლემების შესახებ.**

**მოკლედ აღწერეთ ის პრობლემებიც, რომლებიც შეგექმნათ მონაცემთა შეგროვებისა და კვლევის პროცესში; აღწერეთ, როგორ გაუმკლავდით ამ პრობლემებს. ეს მიმოხილვა საკმარისად დეტალიზებული უნდა იყოს იმისათვის, რომ მკითხველმა ზუსტად გაიაზროს, ის, თუ როგორ ჩაატარეთ საჭიროებათა კვლევა.**

**\****სათანადო სიზუსტით უნდა აღიწეროს კვლევის ეტაპები და ის, თუ როგორ და ვისგან შეაგროვეთ მონაცემები მუნიციპალიტეტში არსებული ვითარების შესახებ; ასევე დოკუმენტები, რომლებიც მოიპოვეთ და გაანალიზეთ.*

**შეფასება:**

**მაქსიმალური ქულა 10**

**მაქსიმალური ქულა** იწერება, თუ წარმოდგენილია მუნიციპლიტეტის საჭიროებების ანალიზის (Needs Assessment) ადეკვატური მეთოდოლოგია. გამოყენებულია კვლევის მრავლფეროვანი მეთოდები (ფოკუს-ჯგუფი, ინტერვიუ, დოკუმენტაციის ანალიზი, გამოკითხვა და სხვა), ადეკვატურად არის განსაზღვრული სამიზნე ჯგუფები, რაოდენობრივი კვლევის შემთხვევაში, მოცემულია შერჩევის (Sampling) და სტატისტიკური ანალიზის ადეკვატური მოდელი.

აღწერილია კვლევის შეზღუდვები და ლიმიტაციები (აღწერილია ის პრობლემები, რომლებიც გუნდს შეექმნა მონაცემთა შეგროვებისა და კვლევის პროცესში, ამასთან, დოკუმენტიდან ჩანს, ამ პრობლემების დასაძლევად გუნდის მიერ გაწეული სამუშაო და ადეკვატური ძალისხმევა).

 მოცემულია კვლევის მეთოდოლოგიის გააზრებული და დამაჯერებელი ანალიზი. აპლიკანტი პასუხობს ყველა მითითებას, რომელსაც მოითხოვს დავალების პირობა. პასუხი გამყარებულია ლოგიკური არგუმენტებითა და/ან დამაჯერებელი, ადეკვატური მსჯელობით.

 დანართში (#1) წარმოდგენილი მასალები (კითხვარი, ფოკუს-ჯგუფის და/ან ინტერვიუს გზამკვლევი (Guide), მნიშვნელოვანი დოკუმენტების ჩამონათვალი და სხვა). წარმოადგენს იმის ილუსტრირებას, რომ მუნიციპალიტეტის საჭიროების ანალიზისათვის გამოყენებულია კვლევის ვალიდური ინსტრუმენტები.

**მინიმალური ქულა** იწერება, თუ:

* კვლევა არ არის ჩატარებული, მსჯელობა ეფუძნება მხოლოდ სუბიექტურ მოსაზრებებს

ან

* გამოყენებულია კვლევის არაადეკვატური მეთოდოლოგია

ან

* დავალების პირობა სწორად არ არის გააზრებული და ნაწერი არ შეესაბამება მოცემულ საკითხს.

პასუხში ჩანს, რომ აპლიკანტს არ გააჩნია დავალების შესრულებისთვის საჭირო ცოდნა და უნარები; მოცემულია ბუნდოვანი არგუმენტები ან მსჯელობა არგუმენტაციის გარეშეა წარმოდგენილი.

**შეფასების კრიტერიუმები**

|  |  |  |  |
| --- | --- | --- | --- |
|  | კრიტერიუმები | განმარტება | მაქსიმალური ქულა |
| 1 | **კვლევის გეგმის** (დიზაინის)**ადეკვატურობა**  | წარმოდგენილია მუნიციპლიტეტის საჭიროებების ანალიზის (Needs Assessment) ადეკვატური მეთოდოლოგია. სწორად არის განსაზღვრული კვლევის სამიზნე ჯგუფები, შერჩეულია კვლევის (ინფორმაციის შეგროვების) ადეკვატური/შესაბამისი მეთოდები. გამოყენებული შერჩევის ადეკვატური მოდელი (რაოდენობრივი კვლევა).მოცემულია კვლევის გეგმის (დიზაინის) გააზრებული, დამაჯერებელი ანალიზი. | 4 |
| 2 | **კვლევის მეთოდების მრავალფეროვნება** | მუნიციპალიტეტში არსებული ვითარების შესასწავლად ჩატარებულია კომპლექსური კვლევა; ინფორმაციის შესაგროვებლად გამოყენებულია კვლევის მრავლფეროვანი მეთოდები (ფოკუს-ჯგუფი, ინტერვიუ, დოკუმენტაციის ანალიზი, გამოკითხვა და სხვა); გამოყენებულია როგორც თვისობრივი ასევე, რაოდენობივი კვლევის მეთოდოლოგია **დანართში წარმოდგენილი კვლევის ინსტრუმენტები ცხადყოფს, რომ შეგროვდა სანდო და ვალიდური ინფორმაცია.** | 3 |
| 3 |  **შედეგების ანალიზი და ადეკვატურობა** | როგორც თვისობრივი, ასევე რაოდენობრივი კვლევის შემთხვევაში გამოყენებულია მონაცემთა ანალიზის ადეკვატური მეთოდები (რაოდენობრივი კვლევის შემთხვევაში, გამოყენებული სტატისტიკური ანალიზის ადეკვატური მოდელი).წარმოდგენილია კვლევის შედეგების გააზრებული, დამაჯერებელი ანალიზი. | 3 |

კომპონენტი III. პრიორიტეტული პრობლემის ანალიზი

***შეფასება ეყრდნობა დავალება III-ის, 3.2 და 3.3. პუნქტს***

* 1. **პრობლემები, რომლებიც გადაუდებელ მოგვარებას საჭიროებენ**

 **გამოკვეთეთ პრობლემა, რომელსაც თქვენ *ყველაზე პრიორიტეტულად, გადაწყვეტას კი რეალისტურად მიაჩნევთ.*  განმარტეთ, პრობლემის არსი, მასშტაბი, რა სირთულეებს ქმნის მუნიციპალიტეტში ამ პრობლემის არსებობა, როგორ აისახება ის მოსახლეობაზე; პრობლემის ანალიზისას შეგიძლიათ ეს პრობლემა რამდენიმე ქვეპრობლემად ჩამოაყალიბოთ.**

 **წარმოადგინეთ ამ პრობლემის გარშემო *მოსახლეობის განწყობებისა და დამოკიდებულებების ანალიზი,* გაითვალისწინეთ, რომ პრობლემის ანალიზში მკაფიოდ უნდა ჩანდეს *თვითმმართველობის როლი, ფუნქცია არსებული პრობლემების მოგვარებაში* - რატომ დადგა მუნიციპალიტეტი კონკრეტული პრობლემის წინაშე (ობიექტური და სუბიექტური წინაპირობები), რა კეთდება მუნიციპალიტეტში ამ პრობლემის მოსაგვარებლად... გახსოვდეთ, მნიშვნელოვანია, ამ პრობლემასთან დაკავშირებით *თვითმმართველობის მიერ მიღებული გადაწყვეტილებების ანალიზი და შეფასება* (რა გაკეთდა? რატომ? როგორ რეაგირებს საზოგადოება?). გაითვალიწინეთ, რომ შესაძლოა კონკრეტული პრობლემის ადგილობრივი *თვითმმართველობის კანონმდებლობის* კონტექსტში განხილვა დაგჭირდეთ. შეაფასეთ, რამდენად იძლევა არსებული სამართლებრივი რეგულაციები ამ პრობლემის მოგვარების საშუალებას.**

* 1. **ბიუჯეტი**

**პრობლემის ანალიზი უნდა მომზადდეს მუნიციპალიტეტის ბიუჯეტისა და არსებული რესურსების კონტექსტში (რამდენად ადეკვატურად არის დაგეგმილი ბიუჯეტი, ასახულია თუ არა მასში ამ კონკრეტული პრობლემის ან, ზოგადად, განსაკუთრებულად მწვავე პრობლემების მოგვარებისთვის საჭირო ხარჯები და ა.შ)**

**შეფასება:**

**მაქსიმალური ქულა 14**

**მაქსიმალური ქულა** იწერება, თუ შერჩეულია მუნიციპლიტეტისთვის პრიორიტეტული პრობლემა, *რომლის გადაჭრაც შედის თვითმმართველობის უფლებამოსილებებში. მოცემულია* პრობლემის გააზრებული, დამაჯერებელი და სრულყოფილი ანალიზი(აღწერილია რა სირთულეებს ქმნის მუნიციპალიტეტში ამ პრობლემის არსებობა, როგორ აისახება ის მოსახლეობაზე და სხვა); წარმოდგენილია პრობლემის გარშემო *მოსახლეობის განწყობებისა და დამოკიდებულებების ანალიზი,* დოკუმენტში ჩანს *თვითმმართველობის როლი, ფუნქცია არსებული პრობლემების მოგვარებაში,* **პრობლემის ანალიზი წარმოდგენილია მუნიციპალიტეტის ბიუჯეტისა და არსებული რესურსების კონტექსტში.**

აპლიკანტი პასუხობს ყველა მითითებას, რომელსაც მოითხოვს დავალების პირობა. პასუხი გამყარებულია ლოგიკური არგუმენტებითა და/ან დამაჯერებელი, ადეკვატური მსჯელობით.

**მინიმალური ქულა** იწერება, თუ დავალების პირობა სწორად არ არის გააზრებული, ნაწერი არ შეესაბამება მოცემულ საკითხს. პასუხში ჩანს, რომ აპლიკანტს არ გააჩნია დავალების შესრულებისთვის საჭირო ცოდნა და უნარები; მოცემულია ბუნდოვანი არგუმენტები ან მსჯელობა არგუმენტაციის გარეშეა წარმოდგენილი.

**შეფასების კრიტერიუმები**

|  |  |  |  |
| --- | --- | --- | --- |
|  | კრიტერიუმები | განმარტება | მაქსიმალური ქულა |
| 1 | **პრიორიტეტის შეფასება *-****მუნიციპლიტეტისთვის პრიორიტეტულად მიჩნეული პრობლემის ადეკვატურობის და**დასაბუთების შეფასება* | შერჩეულია მუნიციპლიტეტისთვის პრიორიტეტული პრობლემა, *რომლის გადაჭრაც შედის თვითმმართველობის უფლებამოსილებებში. განმარტებულია პრობლემის არსი, მასშტაბი... ჩანს კავშირი კვლევით მონაცემებსა და დასკვნას (პრიოიტეტიზაციას) შორის.* დასაბუთებულია პრობლემის მოგვარების აქტუალობა და მნიშვნელობა; ცხადად ჩანს, რომ აპლიკანტს ესმის პრობლემების არსი და აქვს შესაბამისი ხედვა |  3 |
| 2 | **ადგილობრივ****პრობლემებთან****მიმართებაში****განწყობებისა და დამოკიდებულებების ანალიზი.** | **პრიორიტეტულად მიჩნეულ პრობლემასათან დაკავშირებით** წარმოდგენილია მოსახლეობის ხედვა, მათი განწყობებისა და დამოკიდებულებების ანალიზი. *ჩანს კავშირი კვლევით მონაცემებსა და დასკვნას შორის.* წარმოდგენილია **საილსუტრაციო მასალები (დანართი#2), რომლებიც წარმოაჩენს მოსახლეობის მოსაზრებების შესწავლის შედეგებს, კვლევის მიგნებებს (გრაფიკები,ცხრილები, ამონარიდები ფოკუს-ჯგუფიდან.. )**; დოკუმენტი გამყარებულია ლოგიკური არგუმენტებითა და/ან დამაჯერებელი, ადეკვატური მსჯელობით. | 3 |
| 3 | **მუნიციპალიტეტის როლი, ფუნქცია პრიორიტეტული პრობლემების მოგვარებაში** | წარმოდგენილია დამაჯერებელი, ადეკვატური მსჯელობა, რომელიც გამოკვეთს თვითმმართველობის როლსა და ფუნქციას ამ პრობლემის არსებობაში. *(რატომ დადგა მუნიციპალიტეტი კონკრეტული პრობლემის წინაშე, რა გაკეთდა ან არ გაკეთდა მუნიციპალიტეტში ამ პრობლემის მოსაგვარებლად...)* მოცემულია *თვითმმართველობის მიერ მიღებული გადაწყვეტილებების ადეკვატური ანალიზი და შეფასება* **.**მსჯელობის მართებულობა კონკრეტული, არგუმენტებით და/ან კვლევითი მონაცემებითაა გამყარებული  | 3 |
| 4 | **ბიუჯეტის****ადეკვატურობა** | * მუნიციპალიტეტის ბიუჯეტი გააანალიზებულია კონკრეტული, პრიორიტეტული პრობლემის ჭრილში. შეფასებულია ხარჯების ადეკვატურობა. გაკეთებულია ადეკვატური დასკვნები (3 ქულა)
* მუნიციპალიტეტის ბიუჯეტი გაანალიზებულია სხვა მწვავე პრობლემებისა და პრიორიტეტების ჭრილში. შეფასებულია ხარჯების ადეკვატურობა. ( 2 ქულა)
* ჩანს, პროგრამების და ბიუჯეტის ურთიერთდაკავშირების მცდელობა (1 ქულა)
 | 5 |

**კომპონენტი IV.** **საერთო კრიტერიუმები**

**მაქსიმალური ქულა 6**

|  |  |  |  |
| --- | --- | --- | --- |
| 1 | თვითმმართველობისარსის გაგება | პრობლემების ანალიზი წარმოდგენილია თვითმმართველობის განვითარების პერსპექტივიდან. ტექსტში ჩანს თვითმმართველობასთან დაკავშირებული საკვანძო საკითხების ცოდნა. |  2  |
| 2 | **საკანონმდებლო ბაზის ცოდნა** | თვითმმართველობასთან დაკავშირებული საკანონმდებლო რეგულაციების ცოდნა და/ან გამოყენება პრობლემის ანალიზის ან პრობლემის დაძლევის გზაზე მსჯელობისას.  | 2  |
| 3 | **ტექსტის სტრუქტურა და ორგანიზება** | ნაწერი სტრუქტურულად გამართულია, აზრები \_ მწყობრად, თანამიმდევრულადაა გადმოცემული; ტექსტის ნაწილები ერთმანეთთან ლოგიკურადაა დაკავშირებული. ლექსიკა, ტერმინოლოგია შეესაბამება თემატიკას. | 2  |